Diari Oficial de la Generalitat Valenciana


Sumari del DOGV 4468, del 27-03-2003 (2003/2853)

RESOLUCIÓ de 6 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Annex per a l'any 2002 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/2853


Data del document
:   06-03-2003

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * catàleg
    * biblioteca
    * cooperació administrativa
    * administració central
    * patrimoni cultural

RESOLUCIÓ de 6 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Annex per a l'any 2002 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic. [2003/X2853]
  
Subscrit, després de la tramitació prèvia reglamentària, entre el Ministeri d'Educació, Cultura i Esport i la Generalitat Valenciana, el 16 de setembre de 2002, un Annex per a l'any 2002 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Annex, que ha quedat inscrit en el Registre de Convenis amb el número 0148/2003, i que figura com a annex d'aquesta resolució.
  
València, 6 de març de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Annex per a l'any 2002 al conveni de col·laboració entre el Ministeri d'Educació, Cultura i Esport i la Generalitat Valenciana, per a la realització del catàleg col·lectiu del patrimoni bibliogràfic.
  
A Madrid, a 16 de setembre de 2002
  
REUNITS
  
D'una part, l'Excma. senyora Pilar del Castillo Vera, en nom i representació del Ministeri d'Educació, Cultura i Esport, en virtut del que disposa l'art. 13.3 de la Llei 6/1997, de 14 d'abril, d'Organització i Funcionament de l'administració General de l'Estat, i de l'altra, l'Honorable senyor D. Manuel Tarancón Fandos, conseller de Cultura i Educació de la Generalitat Valenciana, en virtut de l'acord adoptat pel Govern Valencià de data de 30 de juliol de 2002.
  
A fi de procedir a la firma de l'Annex al Conveni per a la realització del Catàleg Col·lectiu del Patrimoni Bibliogràfic
  
MANIFESTEN
  
Que amb data 28 de Desembre del 2000 ambdós parts van subscriure un Conveni de col·laboració per a la realització del Catàleg Col·lectiu del Patrimoni Bibliogràfic, d'acord amb l'obligació establida en l'article 51 de la Llei 16/1985, del Patrimoni Històric Espanyol.
  
Que l'acord 8 del citat Conveni establix que este estarà vigent fins al 31 de desembre de l'any 2003, i que d'acord amb el seu acord 1 l'aportació de cada una de les Administracions per als exercicis següents es fixarà per mitjà de la firma d'un Annex al Conveni en funció de les disposicions pressupostàries de les parts.
  
Una vegada acordada la quantitat a aportar pel Ministeri d'Educació, Cultura i Esport i per la Generalitat Valenciana per al 2002, ambdós parts
  
ACORDEN
  
Primer. D'acord amb el que establix l'acord 1 del Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Catàleg Col·lectiu del Patrimoni Bibliogràfic, la quantitat total per al 2002 es fixa en 90.151,82 euros, de les que el Ministeri d'Educació, Cultura i Esport aportarà 36.060,73 euros, és a dir el 40 per cent del total, amb càrrec a l'aplicació pressupostària 56.90.753-I.462, i la Generalitat Valenciana aportarà 54.091,09 euros, és a dir, el 60 per cent del total, que es farà a càrrec de l'aplicació pressupostària 02.97.477.16.696.05, codi línia T1610000.
  
Segon. La quantitat que aporta el Ministeri d'Educació, Cultura i Esport serà lliurada a la Comunitat Valenciana una vegada firmat el presente Annex al Conveni, a fi que siga invertida en el pagament del personal catalogador, segons el que establix l'acord 1 del Conveni.
  
La ministra d'Educació, Cultura i Esport,
  
PILAR DEL CASTILLO VERA
  
El conseller de Cultura i Educació,
  
MANUEL TARANCÓN FANDOS